DOI: 10.14457/tu.the.2019.271
title: แผนธุรกิจยา liraglutide สำหรับใช้รักษาผู้ป่วยโรคเบาหวานในประเทศไทย

description: โรคเบาหวานเป็นโรคไม่ติดต่อชนิดเรื้อรังประเภทหนึ่งที่คนไทยเป็นกันมากโดยเฉพาะ ผู้สูงอายุ ข้อมูลจาก International Diabetes Federation ปี 2017 พบว่าจำนวนผู้ป่วยโรคเบาหวาน วัยผู้ใหญ่ในประเทศไทยเท่ากับ 4.2 ล้านคน จึงมีแนวโน้มว่าในอนาคตผู้ป่วยเบาหวานจะมีจำนวนเพิ่มขึ้น ซึ่งผู้ที่ป่วยที่เป็นโรคเบาหวานมักจะเสียชีวิตด้วยโรคหัวใจและหลอดเลือด บริษัทผู้ผลิตยาจึงคิดค้นยาที่ ใช้รักษาผู้ป่วยโรคเบาหวานชนิดที่ 2 ที่มีชื่อว่า Liraglutide ฉีดวันละ 1 ครั้ง เพื่อควบคุมระดับน้ำตาลใน เลือดให้เป็นปกติ และเป็นยาฉีดเพียงตัวเดียวที่มีฤทธิ์ป้องกันและลดความเสี่ยงที่จะเสียชีวิตจาก โรคหัวใจและหลอดเลือดได้ในอนาคต ประกอบกับแนวโน้มอุตสาหกรรมยาในประเทศไทย ในระยะ 1-3 ปีข้างหน้า (ปี 2561-2563) คาดว่ามูลค่าการจำหน่ายยาของไทยมีแนวโน้มขยายตัวอยู่ในอัตราเฉลี่ย ที่ 5-6% ต่อปี โดยระบบประกันสุขภาพของภาครัฐที่ส่งผลให้มีผู้มาใช้บริการทางการแพทย์และ สาธารณสุขมากยิ่งขึ้น ทำให้มูลค่าการจำหน่ายยาผ่านโรงพยาบาลมีอัตราการขยายตัวเพิ่มขึ้นอย่าง ต่อเนื่อง จากการเก็บข้อมูลวิจัยผู้บริโภค พบว่านอกเหนือจากการที่ยามีประสิทธิภาพ และความ ปลอดภัยต่อผู้ป่วยแล้ว ยาจำเป็นต้องป้องกันความเสี่ยงที่จะเกิดโรคแทรกซ้อนที่จะเกิดขึ้นได้ในอนาคต ด้วย อย่างไรก็ตามเพื่อให้ผู้ป่วยมีคุณภาพชีวิตที่ดีจากการที่ยาสามารถควบคุมระดับน้ำตาลในเลือดได้ ดีแล้ว คุณสมบัติอีกประการก็คือ ยาต้องป้องกันและลดความเสี่ยงที่จะเกิดโรคแทรกซ้อนในอนาคต โดยเฉพาะโรคหัวใจและหลอดเลือดที่เป็นสาเหตุหลักของการเสียชีวิตในผู้ป่วยโรคเบาหวาน ดังนั้น จึงเป็นที่มาของการวางแผนกลยุทธ์ยา Liraglutide สำหรับใช้รักษาผู้ป่วยโรคเบาหวานในประเทศไทย เพื่อเข้ามาช่วยให้ผู้ป่วยเบาหวานทุกคนสามารถควบคุมระดับน้ำตาลในเลือดให้เป็นปกติ และในระยะ ยาวสามารถป้องกันและลดความเสี่ยงของการเสียชีวิตจากโรคหัวใจและหลอดเลือดได้ โดยมีกลุ่ม ตลาดเป้าหมายหลัก คือแพทย์เฉพาะทางที่ให้การวินิจฉัยและรักษาผู้ป่วยโรคเบาหวานชนิดที่ 2 ที่ไม่ สามารถควบคุมระดับน้ำตาลในเลือดให้เป็นปกติ และมีแนวโน้มที่จะเกิดโรคแทรกซ้อน โดยเฉพาะ โรคหัวใจและหลอดเลือดได้ในอนาคต โดยแบ่งออกเป็นแพทย์เฉพาะทางด้านโรคของระบบต่อมไร้ท่อและเบาหวาน (Endocrinologist) แพทย์เฉพาะทางด้านโรคหัวใจและหลอดเลือด (Cardiologist) และแพทย์ เฉพาะทางด้านโรคไต (Nephrologist) โดยบริษัทโนโว นอร์ดิสค์ ฟาร์มา (ประเทศไทย) จำกัด จะมี Product Specialist เป็นผู้ให้ข้อมูลทางวิชาการ เพื่อยืนยันถึงประสิทธิภาพและความปลอดภัยของยา Liraglutide และเพื่อเน้นย้ำให้แพทย์ทราบว่ายา Liraglutide นอกจากจะควบคุมระดับน้ำตาลในเลือดให้ เป็นปกติแล้ว ยังป้องกันและลดความเสี่ยงของการเสียชีวิตจากโรคหัวใจและหลอดเลือดได้ในอนาคต นอกจากนี้จะสอนวิธีการใช้ยาฉีดให้แก่บุคลากรทางการแพทย์ เพื่อให้บุคลากรทางการแพทย์สอน ผู้ป่วยอย่างถูกต้อง ประกอบกับทางบริษัทจะมีคู่มือสอนวิธีการใช้ยาฉีดให้แก่ผู้ป่วย เพื่อให้ผู้ป่วยใช้ยาฉีด อย่างถูกวิธี ในกรณีที่ได้รับยาฉีดเป็นครั้งแรก เป้าหมายของการวางแผนธุรกิจยา Liraglutide สำหรับใช้รักษาผู้ป่วยโรคเบาหวานใน ประเทศไทย คือเป็นอันดับที่ 1 ในตลาดรวมส่วนแบ่งทางการตลาดของยารักษาโรคเบาหวานชนิดที่ 2 ประเภทฉีดกลุ่ม GLP-1 RAs ในประเทศไทย และเพิ่ม Brand awareness ให้แพทย์ทราบถึงความ รุนแรงของโรคเบาหวานที่ไม่สามารถควบคุมระดับน้ำตาลในเลือดได้ ซึ่งจะส่งผลให้ผู้ป่วยเสียชีวิตจาก โรคหัวใจและหลอดเลือดในอนาคต มากกว่าความสะดวกในการใช้ยา ซึ่งสามารถบรรลุเป้าหมายได้ โดยการใช้กลยุทธ์ทางการตลาด โดยเริ่มจากใช้กลยุทธ์ด้านการสื่อสาร (Communication) เพื่อสร้าง Awareness ให้กับบุคลากรทางการแพทย์เกี่ยวกับโรคเบาหวานและโรคแทรกซ้อนที่จะเกิดขึ้น หาก ไม่สามารถควบคุมระดับน้ำตาลในเลือดให้ปกติได้ ตลอดจนใช้กลยุทธ์สร้างสรรค์เนื้อหาที่ไม่ใช่การ โฆษณา เป็นการให้ข้อมูลเชิงลึกโดยฝ่ายวิชาการของบริษัท ที่เรียกว่า Medical Science Liaison ใน ลักษณะที่ไม่เกี่ยวข้องกับการส่งเสริมการขาย โฆษณาหรือประชาสัมพันธ์ยา แต่จะเป็นไปในแนว ทางการปรึกษาแลกเปลี่ยนความคิดเห็นในส่วนของการรักษาโรคที่ทางบริษัทมียาวิจัยหรือมียารักษา อยู่ในตลาด นอกจากนี้เพื่อให้บรรลุเป้าหมายที่ตั้งไว้ ทางบริษัทจะนำจุดแข็งของยามาสร้างความ แตกต่างในเรื่องของยาเบาหวานสามารถป้องกันและลดความเสี่ยงของการเสียชีวิตจากโรคหัวใจและ หลอดเลือดได้ในอนาคต และทำให้ผู้ป่วยมีคุณภาพชีวิตที่ดี มีอายุที่ยืนยาว และห่างไกลจากโรคแทรก ซ้อนที่จะเกิดขึ้น โดยเฉพาะโรคหัวใจและหลอดเลือดในอนาคต บริษัทโนโว นอร์ดิสค์ ฟาร์มา (ประเทศไทย) จำกัด ได้ทำการจดทะเบียนเป็นบริษัทจำกัด โดยใช้มูลค่าหุ้นและสัดส่วนการลงทุนของสัญชาติไทยเท่ากับร้อยละ 6.84 ซึ่งจากการวิเคราะห์แผน ความเป็นไปได้ของธุรกิจสำหรับการประมาณการลงทุนใน 3 ปีแรกพบว่าทีมขายยา Liraglutide มีกำไร ต่อยอดขายเพิ่มขึ้นอย่างต่อเนื่อง แสดงให้เห็นได้ว่าการวางแผนกลยุทธ์ยา Liraglutide สำหรับใช้ รักษาผู้ป่วยโรคเบาหวานในประเทศไทยประสบความสำเร็จได้เป็นอย่างดี